**Appaloosa** on vuonna 2008 ensi-iltansa saanut lännenelokuva. Elokuva perustuu Robert B. Parkerin samannimiseen romaaniin, ja sen on ohjannut elokuvassa päärooliakin näyttelevä Ed Harris, joka on myös Robert Knottin kanssa käsikirjoittanut elokuvan. Elokuvan pääosissa ovat Harrisin lisäksi Viggo Mortensen, Renée Zellweger ja Jeremy Irons.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pienen Appaloosan kaupungin lähimailla asuva rikollinen Randall Bragg (Jeremy Irons) tappaa seriffin ja apulaisseriffin, jotka olivat tulleet pidättämään Braggin kahta apuria. Kaupungin asukkaat päättävät palkata sheriffi Virgil Colen (Ed Harris) ja hänen apulaisensa Everett Hitchin (Viggo Mortensen) suojelemaan kaupunkia Braggiltä ja hänen apureiltaan. Koko kaupungin päätäntävalta annetaan Colen ja Hitchin käsiin. He tekevät selväksi, että jokainen lakia rikkova Braggin apuri joutuu pidätetyksi tai ammutuksi. Kun Cole hoitelee välejään Braggin kanssa, kaupunkiin saapuu Allie French (Renée Zellweger), jonka kanssa Cole aloittaa suhteen.

Myöhemmin yksi Braggin miehistä saapuu kaupunkiin ja kertoo Colelle ja Hitchille todistavansa, että Bragg tappoi seriffin. Oikeudenkäynnissä Bragg todetaan syylliseksi ja tuomitaan kuolemaan. Kun Bragg on matkalla teloitettavaksi, hänet pelastavat Ring ja Mackie Shelton (Lance Henriksen ja Adam Nelson), jotka ottavat myös Allien vangikseen. Cole ja Hitch löytävät Braggin, Allien, Ringin ja Mackien, ja lyhyen intiaanien kanssa käydyn taistelun jälkeen Bragg viedään lähimmän kaupungin seriffin luokse. Seriffi sattuu kuitenkin olemaan Ringin ja Mackien serkku Russel. He päästävät Braggin vapaaksi ja haastavat Colen ja Hitchin taisteluun. Cole ja Hitch haavoittuvat taistelussa, mutta onnistuvat tappamaan haastajat, vaikka Bragg onnistuukin pakenemaan. Cole, Hitch ja Allie palaavat takaisin Appaloosaan.

Jonkin ajan kuluttua presidentti Chester A. Arthur armahtaa Braggin, joka palaa takaisin Appaloosaan. Hän ostaa kaupungista hotellin ja mielistelee kaupungin asukkaita. Cole ja Hitch epäilevät Braggin tulojen olevan laittomia. Hitch saa myös selville, että Braggillä on suhde Allien kanssa. Koska Hitch ei pysty pidättämään Braggiä, hän haastaa Braggin kaksintaisteluun, jossa Hitch tappaa hänet. Hitch lähtee kaupungista toivoen, että Cole ja Allie voisivat elää onnellisena yhdessä.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Viggo Mortensen  | … |  Everett Hitch
  |
|  Ed Harris  | … |  Virgil Cole
  |
|  Renée Zellweger  | … |  Allie French
  |
|  Jeremy Irons  | … |  Randall Bragg
  |
|  Lance Henriksen  | … |  Ring Shelton
  |
|  Adam Nelson  | … |  Mackie Shelton
  |
|  Timothy Spall  | … |  Phil Olson
  |
|  Ariadna Gil  | … |  Katie
  |
|  James Gammon  | … |  Earl May
  |
|  Tom Bower  | … |  Abner Raines
  |
|  Rex Linn  | … |  seriffi Clyde Stringer
  |
|  Gabriel Marantz  | … |  Joe Whittfield
  |
|  Corby Griesenbeck  | … |  Charlie Tewksbury
  |
|  Michael Huguenor  | … |  Renard
  |

Lähteet
-------

1. 1 2  Appaloosa *Box Office Mojo*. Viitattu 14.4.2012. (englanniksi)
2. ↑  Appaloosa (2008) *Elonet*. Viitattu 13.9.2009.
3. ↑  McNary, Dave & Fleming, Michael: Zellweger to star in 'Appaloosa' *Variety*.  6.8.2007. Viitattu 13.9.2009. (englanniksi)

Aiheesta muualla
----------------

* Aleksi Salonen: Appaloosa (4/5)  08.05.2009. Filmgoer.